Der kommer helt sikkert fart over feltet, når årets streetrace-sæson i Nordjylland fredag aften skydes i gang i Nørresundby. Bilentusiaster fra hele landsdelen flokkes for at se lynhurtige køretøjer dyste mod hinanden. Det er en interresse, man nok primært forbinder med benzinglade mænd - men inde blandt al testosteronet finder man også en kvinde Linda Sørensen kører selv streetrace, og hendes lilla bil skal stå udstilling til fredagens arrangement. - Jeg har altid drømt om at få en fed bil, og nu var chancen der for at få den pakket ind, siger, Linda Sørensen. At hun er kvinde og elsker hurtige biler er ikke noget, man ser normalt, men fordommene påvirker ikke Linda. - Jeg synes bare, det er fedt. Jeg har altid været den dreng, min far aldrig har fået siger hun. Jeg har altid været den dreng, min far aldrig har fået. Hendes kæreste er også vild med biler, og han nyder Lindas forelskelse i det firehjulede køretøj. - Det er da meget sjovt at have en fælles interesse, siger kæresten Tais Hartmann Knudsen. - Det er vel den perfekt kvinde for dig? - Ja, det må man siger, siger han. For Linda Sørensen stopper interessen for bilerne aldrig. - Nej, det gør det ikke. Jeg har aldrig været hestepige. Jeg har altid bare kunne lide fart, slutter hun.

Opsummering:
Linda Sørensens lilla lyn skal stå til udstilling, når årets første streetrace i Nordjylland fredag aften køres i Nørresundby.